ai4bharat/Pralekha huggingface dataset:
విద్యుత్తు మంత్రిత్వ శాఖ
1000 ఎండబ్ల్యూహెచ్ బ్యాటరీ ఎనర్జీ స్టోరేజ్ సిస్టమ్  ప్రాజెక్టు అమలులో భారత్ ముందడుగు
ఆసక్తి వ్యక్తీకరణ బిడ్లను ఆహ్వానించిన ప్రభుత్వం
ఆర్ఈ అభివృద్ధికి దోహదపడే నిర్ణయం
1000 ఎండబ్ల్యూహెచ్ బ్యాటరీ ఎనర్జీ స్టోరేజ్ సిస్టమ్  ను పైలట్ ప్రాజెక్ట్గా అమలు ఆసక్తి ఉన్నవారి నుంచి దరఖాస్తులను స్వీకరించడానికి కేంద్ర ప్రభుత్వం అనుమతులు జారీ చేసింది. నూతన మరియు పునరుత్పాదక ఇంధన మంత్రిత్వ శాఖ, విధ్యుత్ మంత్రిత్వ శాఖ ఉమ్మడిగా ఈ ప్రాజెక్టును అమలు చేస్తాయి. దేశంలో ఇంధన నిల్వ సౌకర్యాలను కల్పించడానికి జరుగుతున్న ప్రయత్నాలలో భాగంగా ఈ ప్రాజెక్టును అమలు చేయాలని నిర్ణయించారు.
దేశంలో 2030 నాటికి 450 గెగా వాట్ల విద్యుత్ ను పునరుత్పాదక ఇంధన వనరుల ద్వారా ఉత్పత్తి చేయాలన్న నూతన, పునరుత్పాదక ఇంధన మంత్రిత్వ శాఖ లక్ష్యాలను సాధించడానికి ఈ ప్రాజెక్టు దోహద పడుతుంది. లక్ష్యాలను సాధించడానికి భారీ ఎత్తున ఇంధనాన్ని నిల్వ చేయడానికి  సౌకర్యాలను అభివృద్ధి చేయాల్సి ఉంటుంది.
నూతన, పునరుత్పాదక ఇంధన మంత్రిత్వ శాఖ పరిధిలో పనిచేస్తున్న సోలార్ ఎనర్జీ కార్పొరేషన్ ఆఫ్ ఇండియా  1000 MWh బ్యాటరీ ఎనర్జీ స్టోరేజ్ సిస్టమ్  ను నెలకొల్పడానికి ఆశకి వ్యక్తీకరణ దరఖాస్తులను ఆహ్వానించింది. దీనిని ఆర్ఎఫ్ఎస్ బిడ్ పత్రాలు, బిఇఎస్ఎస్ సేకరణ, వినియోగం, ఉత్పత్తి, సరఫరా, పంపిణీ అంశాలకు సంబంధించిన మార్గదర్శకాలతో కలిపి విడుదల చేయడం జరుగుతుంది.
2021 అక్టోబర్ 28 వ తేదీ సాయంకాలం నాలుగు గంటలకు జరగనున్న ప్రీ-బిడ్ సమావేశంలో దీనిని చర్చించి ఖరారు చేస్తారు.
సంబంధిత వర్గాల నుంచి అందే సలహాలు, సూచనలు, అభిప్రాయాలు పరిగణనలోకి తీసుకుని తుది ఆర్ఎఫ్ఎస్ ను రూపొందించి 2021 నవంబర్ మొదటి వారంలో విడుదల చేయడం జరుగుతుంది. బిఇఎస్ఎస్ సేకరణ, వినియోగం, ఉత్పత్తి, సరఫరా, పంపిణీ అంశాలకు సంబంధించిన మార్గదర్శకాలతో కలిపి ఆర్ఎఫ్ఎస్ విడుదల చేయడం జరుగుతుంది.
ఈ కింది తరగతుల్లో ఇంధన నిల్వ వ్యవస్థను వినియోగించాలని అనుకుంటున్నారు.
I. శక్తి నిల్వ వ్యవస్థతో పాటు పునరుత్పాదక ఇంధన శక్తి
II. పంపిణీ వ్యవస్థను పూర్తి స్థాయిలో వినియోగంలోకి తెచ్చి, గ్రిడ్ ను పటిష్టం చేసి, భవిష్యత్తులో పంపిణీ వ్యవస్థలో పెట్టుబడులు అవసరం లేకుండా నిధులను ఆదా చేయడానికి ఇంధన నిల్వ వ్యవస్థను గ్రిడ్ గా వినియోగించడం
III. సేవలను సక్రమంగా అందించి, నిర్వహణను మెరుగు పరచడానికి స్టోరేజి సౌకర్యంగా వినియోగించడం. దీనివల్ల ఫ్రీక్వెన్సీ నియంత్రణ మరియు బ్యాలెన్సింగ్ సేవల కోసం లోడ్ డిస్పాచర్లు నిల్వ వ్యవస్థను ఉపయోగించి ఉత్పత్తి లేని సమయంలో లోడ్ పై పెరిగే భారాన్ని నివారించడానికి అవకాశం కలుగుతుంది.
IV. పంపిణీ వ్యవస్థ కోసం నిల్వ. వినియోగం ఎక్కువగా ఉండే సమయాల్లో దీనిని లోడ్ సెంటర్ ద్వారా నియంత్రణ ఇతర కార్యక్రమాల కోసం ఉపయోగించవచ్చు.
V. ఎనర్జీ స్టోరేజ్ సిస్టం ను వాణిజ్య వస్తువుగా ఇంధన మార్కెట్ లో విక్రయించవచ్చు.
VI. పైన పేర్కొన్నఅన్ని అంశాలతో కూడిన భవిష్యత్తు వ్యాపార నమూనాలను అభివృద్ధి చేయడం.
(Visitor Counter : 167
ప్రధాన మంత్రి కార్యాలయం
పారాలింపిక్స్ ఆటల లో శూటింగ్ లో స్వర్ణ పతకాన్ని గెలిచినందుకు అవని లేఖారా కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల లో శూటింగ్ ఈవెంట్ లో స్వర్ణ పతకాన్ని గెలిచినందుకు అవని లేఖారా కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘అసాధారణం గా రాణించారు @AvaniLekhara! ఎంతో కష్టపడి, అర్హమైన స్వర్ణాన్ని గెలిచినందుకు ఇవే అభినందనలు. శూటింగ్ పట్ల మీకు గల తీవ్ర ఉత్సాహం వల్ల, మీ శ్రద్ధాళు స్వభావం వల్లే ఈ సాఫల్యం సాధ్యమైంది. ఇది భారతదేశం క్రీడల రంగానికి నిజం గానే ఒక ప్రత్యేకమైనటువంటి సందర్భం అని చెప్పాలి. మీ భావి ప్రయాసలు ఫలించాలి అని ఆకాంక్షిస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
వ్యవసాయ మంత్రిత్వ శాఖ
న్యూ ఢిల్లీలోని కృషిభవన్లో పరిశుభ్రతా కార్యక్రమాన్ని సమీక్షించిన కేంద్ర మంత్రి శ్రీ నరేంద్ర సింగ్ తోమర్ పారిశుధ్యం మన సంస్కృతిలో భాగమన్న శ్రీ తోమర్
కేంద్ర వ్యవసాయం, రైతు సంక్షేమ శాఖ మంత్రి శ్రీ నరేంద్ర సింగ్ తోమర్, ఈరోజు న్యూఢిల్లీలోని కృషి భవన్ను స్వచ్ఛ అభియాన్లో భాగంగా తనిఖీ చేశారు. ఈ సందర్భంగా ఆయన కృషి భవన్లోని అన్ని మంత్రిత్వశాఖల అధికారులతో మాట్లాడారు. వివిధ కార్యాలయాలలో పరిశుభ్రతా పరిస్థితి, పెండింగ్ కేసుల పరిష్కారాన్ని ఆయన సమీక్షించారు. పారిశుధ్యం మన స్వభావంగా ఉండాలని అది మన సంస్కృతిలో భాగమమని ఆయన అన్నారు. ప్రధానమంత్రి శ్రీ నరేంద్ర మోదీ, పారిశుధ్యానికి సంబంధించి జాతీయస్థాయిలో చైతన్యం తీసుకువచ్చారని ఆయన అన్నారు. దీని ఫలితాలు కనిపిస్తున్నాయని, దీనిపై విస్తృత ప్రచారం జరిగేట్టు చూడాలన్నారు.
కేంద్ర వ్యవసాయ, రైతు సంక్షేమ శాఖ సహాయమంత్రి శ్రీ కైలాష్ చౌది, వ్యవసాయ కార్యదర్శి శ్రీ సంజయ్ అగర్వాల్, వ్యవసాయం, గ్రామీణాభివృద్ధి, వినియోగదారుల వ్యవహారాలు, ఆహార పంపిణీ, సహకారం, పశుగణాభివృద్ధి, ఇతర మంత్రిత్వశాఖలు, విభాగాలకు చెందిన వారు ఈ సమీక్షా సమావేశంలో పాల్గొన్నారు.
అన్ని భవనాలు, కార్యాలయ ప్రాంగణాలలో స్వచ్ఛతా అభియాన్ను ప్రజలు పాటించాలని తాము కోరుకుంటున్నట్టు శ్రీ తోమర్ తెలిపారు. ప్రజా ఫిర్యాదులు, పార్లమెంటరీ అంశాలు ఆయా విభాగాలకు చెందిన ఇతర పెండింగ్ అంశాలను వీలైనంత త్వరగా పరిష్కరించాల్సిందిగా ఆయన అధికారులకు సూచించారు.
కృషి భవన్లో పారిశుధ్యానికి సంబంధించి స్పెషల్ డ్రైవ్ నిర్వహించనున్నట్టు అధికారులు మంత్రికి తెలిపారు. ఈ డ్రైవ్లో భాగంగా పాత, పనికిరాని ఫైళ్లను తొలగించనున్నట్టు చెప్పారు. ఈ కార్యక్రమాన్ని ఆ తర్వాత కూడా కొనసాగించనున్నట్టు వారు తెలిపారు. కార్యాలయ ప్రాంగణం లోపల, బయట పరిశుభ్రత పాటించేందుకు ప్రత్యేక శ్రద్ధ తీసుకోనున్నట్టు వారు తెలిపారరు. అక్టొబర్ 2 వ తేదీనుంచి ప్రారంభమైన ప్రత్యేక కార్యక్రమం కింద 4 ట్రక్కుల పనికిరాని మెటీరియల్ను కృషి భవన్ నుంచి వెలుపలకు తరలించినట్టు అధికారులు తెలిపారు.
రక్షణ మంత్రిత్వ శాఖ
అహ్మదాబాద్ పీఎం కొవిడ్ కేర్ ఆసుపత్రిలో సేవలు అందించేందుకు పశ్చిమ నౌకదళ స్థావరం నుంచి నౌకాదళ వైద్య బృందం కేటాయింపు
ప్రస్తుత కొవిడ్ సంక్షోభాన్ని ఎదుర్కొనేందుకు స్థానిక ప్రభుత్వాలకు సాయుధ దళాలు అందిస్తున్న సహకారంలో భాగంగా, నలుగురు వైద్యులు, ఏడుగురు నర్సులు, 26 మంది పారామెడికల్, 20 మంది సహాయక సిబ్బందితో కూడిన 57 మంది నౌకాదళ వైద్య బృందాన్ని అహ్మదాబాద్కు గురువారం కేటాయించారు. కొవిడ్ రోగులకు చికిత్సలు అందించేందుకు ఏర్పాటు చేసిన ప్రత్యేక ఆసుపత్రి "పీఎం కేర్స్ కొవిడ్ హాస్పిటల్"లో వీరు సేవలు అందిస్తారు. ప్రస్తుతానికి, రెండు నెలలపాటు సేవలు అందించేందుకు వీరిని నియమించారు. అవసరమైతే ఈ వ్యవధిని పొడిగిస్తారు.
|
ఆరోగ్య, కుటుంబ సంక్షేమ మంత్రిత్వ శాఖ
|
180.13 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 20.31 లక్షలకు పైగా డోసులు నిర్వహణ
ప్రస్తుత రికవరీ రేటు 98.71%
గత 24 గంటల్లో నమోదయిన కొత్త కేసులు 3,116
దేశవ్యాప్త క్రియాశీల కేసుల సంఖ్య 38,069
వారపు పాజిటివిటీ రేటు 0.50%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 20.31 లక్షలకు పైగా  డోసులతో కలిపి, 180.13 కోట్ల  డోసులను టీకా కార్యక్రమం అధిగమించింది. 2,10,85,852 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,02,622
|
|
రెండో డోసు
|
|
99,84,407
|
|
ముందు జాగ్రత్త డోసు
|
|
43,10,000
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,11,428
|
|
రెండో డోసు
|
|
1,74,76,822
|
|
ముందు జాగ్రత్త డోసు
|
|
65,48,262
|
|
15-18 ఏళ్ల వారు
|
|
మొదటి డోసు
|
|
5,58,71,085
|
|
రెండో డోసు
|
|
3,37,70,605
|
|
18-44 ఏళ్ల వారు
|
|
మొదటి డోసు
|
|
55,33,11,626
|
|
రెండో డోసు
|
|
45,52,01,014
|
|
45-59 ఏళ్ల వారు
|
|
మొదటి డోసు
|
|
20,25,29,223
|
|
రెండో డోసు
|
|
18,27,29,190
|
|
60 ఏళ్లు పైబడినవారు
|
|
మొదటి డోసు
|
|
12,65,89,403
|
|
రెండో డోసు
|
|
11,38,07,410
|
|
ముందు జాగ్రత్త డోసు
|
|
1,03,80,450
|
|
ముందు జాగ్రత్త డోసులు
|
|
2,12,38,712
|
|
మొత్తం డోసులు
|
|
1,80,13,23,547
గత 24 గంటల్లో 5,559 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,24,37,072 కు పెరిగింది.
దేశవ్యాప్త రికవరీ రేటు 98.71 శాతానికి చేరింది.
గత 24 గంటల్లో 3,116 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 38,069. ఇది మొత్తం కేసుల్లో 0.09 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 7,61,737 పరీక్షలు చేశారు. దేశవ్యాప్తంగా ఇప్పటివరకు 77.85 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.50 శాతంగా ఉంది. రోజువారీ పాజిటివిటీ రేటు 0.41 శాతంగా నమోదైంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
గత ఆరేళ్ళతో అంటే 2016 నుంచి 2023తో పోలిస్తే జనవరి- సెప్టెంబర్ 2023 కాలంలో ఎన్సిఆర్లో వాయు నాణ్యత మొత్తపు మెరుగుదల సరళిని కొనసాగిస్తూ ఢిల్లీలో రోజువారీ సగటు వాయు నాణ్యత ఉత్తమ సూచీని నమోదు
గత ఆరేళ్ళతో అంటే 2016 నుంచి 2023 తో పోలిస్తే జనవరి- సెప్టెంబర్ 2023 కాలంలో ఎన్సిఆర్లో వాయు నాణ్యత మొత్తపు మెరుగుదల సరళిని కొనసాగిస్తూ ఢిల్లీలో రోజువారీ సగటు వాయు నాణ్యత ఉత్తమ సూచీని నమోదు చేసింది. ప్రస్తుత సంవత్సరం పైన పేర్కొన్న కాలంలో ఢిల్లీకి రోజువారీ సగటు ఎక్యూఐ 167గా నమోదు అయింది. ఇది, 2022లో నమోదైన 184కన్నా, 2021లో 180 కన్నా, 2019లోని 188, 2018లో 193 ఇదే కాలంలో నమోదైన సూచీలకన్నా చాలా తక్కువ.
ఈ ఏడాది సెప్టెంబర్ మాసం 10 సెప్టెంబర్ 2023న మంచి వాయు నాణ్యత కలిగిన రోజుగా నమోదు కావడానికి సాక్షి అయింది, యాధృచ్ఛికంగా అది న్యూఢిల్లీలోని జి20 సదస్సు ముగింపు రోజు కావడం జరిగింది.
ఎక్యూఐ అన్నది వర్షపాతం/ అవక్షేపణం, వాయు వేగంతో ఎక్కువగా ప్రభావితం అవుతుంది. సెప్టెంబర్ 2023 మొత్తం 82.7 మిమీలతో తక్కువ వర్షపాతాన్ని నమోద చేసింది. ఇది సెప్టెంబర్ 2022లో నమోదైన 165 మిమీల వర్షపాతానికన్నా తక్కువ. తక్కువ వర్షపాతం ఉన్నప్పటికీ, సెప్టెంబర్ 2023లో రోజువారీ సగటు ఎక్యూఐ 108గా ఉంది. సెప్టెంబర్ 2022లో రోజువారీ సగటు ఎక్యూఐ 104గా నమోదైంది.
జనవరి - సెప్టెంబర్ 2023 కాలంలో ఢిల్లీలో మంచి నుంచి ఒక మాదిరి వాయు నాణ్యత  కలిగిన అత్యధిక రోజులను ఢిల్లీ వీక్షించింది. గత ఐదేళ్ళలో ఇదే కాలం తో పోలిస్తే ఇది చాలా సానుకూల పరిణామం.
గత సంవత్సరాలలో ఇదే కాలంలో నమోదైన మంచి నుంచి ఒకమాదిరి వాయు నాణ్యత కలిగిన రోజులు ఈ విధంగా ఉన్నాయి - 2022లో 146, 2021లో 174, 2019లో 165, 2018లో 152. గత 6 ఏళ్ళలో రోజువారీ సగటు పిఎం 2.5, పిఎం 10సాంద్రీకరణలతో పోలిస్తే 2023కాలం చెప్పుకోదగిన తగ్గింపుకు సాక్షిగా ఉంది.
జనవరి - ఆగస్టు 2023 కాలం 73 µgm/m3 రోజువారీ సగటు పిఎం 2.5 సాంద్రీకరణలను నమోదు చేయగా, 2017 నుంచి 2022  ఇదే కాలంలో 82-95 µgm/m3 లు నమోదు అయ్యాయి.
అలాగే, రోజువారీ సగటు పిఎం 10 సాంద్రీకరణ ఢిల్లీలో 169 µgm/m3గా ఉంది. ఇది 2017 నుంచి 2022  ఇదే కాలంలో నమోదు అయిన 183-215 µgm/m3 కన్నా తక్కువ.
అనుకూలమైన వాతావరణ పరిస్థితులు, క్షేత్రస్థాయిలో కృషి, వాయు కాలుష్యాన్ని తగ్గించేందుకు వివిధ వాటాదారు ఏజెన్సీల చర్యలు, కొనసాగుతున్న పర్యవేక్షణ, అమలు చర్యలు 2023లో మెరుగైన వాయు నాణ్యతకు తోడ్పడ్డాయి.
రానున్న శీతాకాలంలో మెరుగైన వాయు నాణ్యత కోసం సామూహిక కృషిలో దీనికి సంబంధించిన సిటిజన్ చార్టర్ను పౌరులు అనుసరించాలని, వాయు కాలుష్యాన్ని తగ్గించడానికి సంబంధించిన ఆదేశాలు/ మార్గదర్శకాలను సమర్ధవంతంగా అమలు చేయాలని కమిషన్ అన్ని ఏజెన్సీలను, వాటాదారులను కోరింది.
(Visitor Counter : 24
ప్రధాన మంత్రి కార్యాలయం
కర్నాటక సందర్శన తాలూకు దృశ్యాల ను శేర్ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ కర్నాటక ను ఈ రోజు న సందర్శించారు. ఆయన ఆ సందర్శన తాలూకు దృశ్యాల ను ఒక వీడియో లో శేర్ చేశారు.
ప్రధాన మంత్రి ఒక ట్వీట్ లో -
‘‘కర్నాటక తాలూకు విశిష్టమైన సందర్శన సంబంధి దృశ్యాలు.. మండ్య మరియు ధారవాడ ల ప్రజల కు వారి స్నేహం మరియు ఆప్యాయత లకు గాను కృతజ్ఞుడి ని.’’ అని పేర్కొన్నారు.
(
పౌర విమానయాన మంత్రిత్వ శాఖ
'వందే భారత్' మిషన్ ద్వారా స్వదేశానికి చేరిన 6037 మంది భారతీయులు
మే 7, 2020 నుంచి ఇప్పటివరకు 31 విమానాల ద్వారా సేవలు
తొలిదశలో 14,800 మందిని స్వదేశానికి చేర్చాలన్న లక్ష్యం
లాక్డౌన్ కారణంగా వివిధ దేశాల్లో చిక్కుకుపోయిన భారతీయులను తిరిగి స్వదేశానికి చేర్చే 'వందే భారత్' మిషన్ చురుగ్గా సాగుతోంది. ఈ మిషన్ కింద మే 7, 2020 నుంచి ఇప్పటివరకు  31 విమానాలను 'ఎయిర్ ఇండియా', 'ఎయిర్ ఇండియా ఎక్స్ప్రెస్' నడిపాయి. వీటిద్వారా 6037 మంది భారతీయులను స్వదేశానికి చేర్చాయి.
విదేశాల్లో చిక్కుకున్న భారతీయులను తీసుకొచ్చేందుకు కేంద్ర ప్రభుత్వం చేపట్టిన అతి పెద్ద మిషన్ 'వందే భారత్'. ఇది మే 7, 2020న ప్రారంభమైంది. పౌర విమానయాన, విదేశీ వ్యవహారాల మంత్రిత్వ శాఖలు సంయుక్తంగా ఈ మిషన్లో పనిచేస్తున్నాయి.
'ఎయిర్ ఇండియా', 'ఎయిర్ ఇండియా ఎక్స్ప్రెస్' కలిసి.., అమెరికా, బ్రిటన్, బంగ్లాదేశ్, సింగపూర్, సౌదీ అరేబియా, కువైట్, ఫిలిప్పీన్స్, ఈఏయీ, మలేసియా వంటి 12 దేశాలకు 66 విమానాలను నడుపుతున్నాయి. ఇందులో ఎయిర్ ఇండియా విమానాలు 42 కాగా, ఎయిర్ ఇండియా ఎక్స్ప్రెస్ విమానాలు 24. ఆయా దేశాల్లో చిక్కుకుపోయిన 14,800 మంది భారతీయులను మొదటి దశలో ఇవి స్వదేశానికి తీసుకురానున్నాయి.
భారత ప్రభుత్వం, డైరెక్టరేట్ జనరల్ ఆఫ్ సివిల్ ఏవియేషన్  నిర్దేశించిన భద్రత, పరిశుభ్రత ప్రమాణాల ప్రకారం వందే భారత్ మిషన్లోని ప్రతి అంశం కొనసాగుతోంది. ప్రయాణీకులతోపాటు విమాన సిబ్బంది, ఈ మిషన్లో పాల్గొంటున్న క్షేత్రస్థాయి సిబ్బందికి సంబంధించిన భద్రతా ప్రాధాన్యంలో ఎలాంటి అలసత్వానికి తావులేకుండా పౌర విమానయాన మంత్రిత్వ శాఖ, ఎయిర్పోర్ట్ అథారిటీ ఆఫ్ ఇండియా , ఎయిర్ ఇండియా అన్ని జాగ్రత్తలు తీసుకున్నాయి. ప్రభుత్వ మార్గదర్శకాలకు అనుగుణంగా విస్తృతమైన, కచ్చితమైన భద్రత ఏర్పాట్లు చేశాయి.
(
ప్రధాన మంత్రి కార్యాలయం
గుజరాత్ ప్రభుత్వం లో మంత్రులు గా పదవీ ప్రమాణాన్ని స్వీకరించినవారందరికీ అభినందన లు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ గుజరాత్ ప్రభుత్వం లో మంత్రులు గా పదవీ ప్రమాణాన్ని స్వీకరించిన వారందరి ని అభినందించారు.
‘‘గుజరాత్ ప్రభుత్వం లో మంత్రులు గా పదవీ ప్రమాణం చేసిన పార్టీ సహచరులు అందరికీ ఇవే అభినందన లు. వీరంతా ప్రజాసేవ కు వారి జీవితాల ను సమర్పణం చేసిన అసాధారణ కార్యకర్తలు. మరి వీరు మన పార్టీ తాలూకు అభివృద్ధి కార్యాచరణ ను విస్తరింప చేస్తున్నారు. వారి కి భవిష్యత్తు లో ఒక ఫలప్రదమైనటువంటి పదవీకాలం ఎదురవ్వాలని కోరుకొంటూ శుభాకాంక్షల ను వ్యక్తం చేస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
87 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 1.02 కోట్లకుపైగా డోసులు నిర్వహణ
97.81 శాతానికి చేరిన రికవరీ రేటు; 2020 మార్చి తర్వాత గరిష్ట స్థాయి
గత 24 గంటల్లో 18,795 కొత్త కేసులు; 201 రోజుల తర్వాత 20,000 దిగువకు రోజువారీ కొత్త కేసులు
మొత్తం కేసుల్లో క్రియాశీల కేసులు  0.87 శాతం
వారపు పాజిటివిటీ రేటు  గత 95 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమంలో, మారోమారు, ఒక్కరోజులోనే కోటికిపైగా డోసులను సుసాధ్యం చేశారు. దీంతో, నిన్నటితో 87 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 1,02,22,525 డోసులతో కలిపి, మొత్తంగా 87 కోట్ల డోసులను  టీకా కార్యక్రమం అధిగమించింది. 84,62,957 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,72,006
|
|
రెండో డోసు
|
|
88,53,567
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,50,151
|
|
రెండో డోసు
|
|
1,48,83,125
|
|
18-44 ఏళ్ల వారు
|
|
మొదటి డోసు
|
|
35,28,56,642
|
|
రెండో డోసు
|
|
7,71,77,130
|
|
45-59 ఏళ్ల వారు
|
|
మొదటి డోసు
|
|
15,76,57,008
|
|
రెండో డోసు
|
|
7,49,24,270
|
|
60 ఏళ్లు పైబడినవారు
|
|
మొదటి డోసు
|
|
10,03,78,855
|
|
రెండో డోసు
|
|
5,52,55,882
|
|
మొత్తం
|
|
87,07,08,636
గత 24 గంటల్లో 26,030 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,29,58,002 కు పెరిగింది.
దేశవ్యాప్త రికవరీ రేటు 97.81 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 93వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
201 రోజుల తర్వాత 20,000 దిగువకు రోజువారీ కేసులు దిగివచ్చాయి. గత 24 గంటల్లో 18,795 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,92,206. ఇది 192 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో 0.87 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,21,780 పరీక్షలు చేశారు. దేశవ్యాప్తంగా ఇప్పటివరకు 56.57 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.88 శాతంగా ఉంది. గత 95 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.42 శాతంగా ఉంది. రోజువారీ పాజిటివిటీ రేటు గత 29 రోజులుగా 3 శాతం కంటే తక్కువగా, 112 రోజులుగా 5 శాతం కంటే తక్కువగా నమోదవుతోంది.
సమాచార, ప్రసార మంత్రిత్వ శాఖ
స్వాతంత్ర్య సమర యోధులలో వెలుగు లోకి రాని వారి త్యాగాల గురించి తెలుసుకోవాలని యువత కు గవర్నర్ ఉద్బోధ
"ఆజాదీ కా అమృత్ మహోత్సవ్ వేడుకల్లో భాగంగా తెలుగు స్వాతంత్ర్య సమరయోధులపై ఫోటో ఎగ్జిబిషన్ స్వాతంత్ర్య సమరయోధులను కృతజ్ఞతతో స్మరించుకోవడానికి అవకాశం కల్పిస్తుంది" తమిళి సై సౌందరరాజన్
హైదరాబాద్ లోని రీజనల్ పాస్ పోర్ట్ కార్యాలయంలో కేంద్ర సమాచార, ప్రసార మంత్రిత్వ శాఖ కు చెందిన హైదరాబాద్ లోని రీజనల్ అవుట్ రీచ్ బ్యూరో  ఏర్పాటు చేసిన తెలుగు స్వాతంత్ర్య సమరయోధులపై ఫోటో ఎగ్జిబిషన్ ను తెలంగాణ గౌరవ గవర్నర్, తమిళి సై సౌందరరాజన్ ఈ రోజు సందర్శించారు.
ఈ సందర్భంగా గవర్నర్ మాట్లాడుతూ, ఇటువంటి ప్రయత్నాలు మనకు స్వేచ్ఛను సాధించే దిశగా మన ముందు తరాల నాయకులు చేసిన త్యాగాలను గుర్తుంచుకునే అవకాశాన్ని కల్పిస్తాయనీ, ఇంకా దేశ సేవకు తిరిగి అంకితం కావడానికి మనల్ని ప్రేరేపిస్తాయనీ అన్నారు. దేశ స్వాతంత్ర్యం కోసం జరిగిన పోరాటం చరిత్రను అర్థం చేసుకోవడానికి యువకులు ఇటువంటి ప్రదర్శనలను సందర్శించాలని ఆమె అన్నారు.
'ఆజాదీ కా అమృత్ మహోత్సవ్' వేడుకలు, 75 సంవత్సరాల స్వాతంత్ర్యాన్ని జరుపుకోవడానికి భారత ప్రభుత్వం తీసుకున్న చొరవ. వివిధ మంత్రిత్వ శాఖలు దీనిని ప్రజల్లోకి తీసుకు వెళ్లేందుకు వివిధ కార్యక్రమాలు నిర్వహిస్తున్నాయి.
తెలుగు రాష్ట్రాల ప్రముఖ స్వాతంత్ర్య సమరయోధుల పై సుమారు 45 ప్యానెల్స్ ఉన్న ప్రస్తుత ఫోటో ఎగ్జిబిషన్ ను హైదరాబాద్ లోని రీజనల్ పాస్ పోర్ట్ కార్యాలయంలో ఏర్పాటు చేశారు. విదేశీ వ్యవహారాల మంత్రిత్వ శాఖ , సమాచార మరియు ప్రసార మంత్రిత్వ శాఖ రీజనల్ అవుట్ రీచ్ బ్యూరో సహకారంతో దీనిని. ఏర్పాటు చేసింది. ఈ వారం రోజుల ప్రదర్శనలో స్వాతంత్ర్య పోరాటం పై పాఠశాల విద్యార్థులకు చిత్రలేఖనం పోటీలు, సైకిల్ ర్యాలీ మొదలైనవి నిర్వహించారు.
ప్రాంతీయ పాస్ పోర్ట్ అధికారి  శ్రీ దాసరి బాలయ్య, డైరెక్టర్ రీజనల్ అవుట్ రీచ్ బ్యూరో  శ్రీ శృతి పాటిల్, రెండు కార్యాలయాల సీనియర్ అధికారులు ఈ కార్యక్రమంలో పాల్గొన్నారు.
75 సంవత్సరాల భారతదేశ స్వాతంత్ర్యం పై హైదరాబాద్ ఆర్.ఒ.బి. అంతకు ముందు, తన మొదటి ఫోటో ఎగ్జిబిషన్ ను 2021 మార్చి 12న వరంగల్ లో నిర్వహించింది, దీనిని కూడా తెలంగాణ రాష్ట్ర గవర్నర్ తమిళి సై సౌందరరాజన్ ప్రారంభించారు. తరువాత ఈ ఫోటో ఎగ్జిబిషన్లను హైదరాబాద్, నిజామాబాదు, నల్గొండ, సూర్యపేట, కామారెడ్డి, అర్మూర్, దేవర కొండ లోనూ, ఇంకా యునెస్కో ప్రపంచ వారసత్వ ప్రదేశంగా గుర్తించిన ములుగు జిల్లాలోని రామప్ప ఆలయంలోను కూడా నిర్వహించారు,
నౌకారవాణా మంత్రిత్వ శాఖ
కోల్కతానుంచి చటగావ్ ద్వారా అగర్తలాకు తొలి సరకు రవాణా నౌక
ప్రారంభించిన కేంద్రమంత్రి మన్.సుఖ్ మాండవీయ
భారతీయ సముద్రయాన రంగం, ఈశాన్య ప్రాంతపు ఆర్థికాభివృద్ధిలో
ఇది చారిత్రాత్మక ఘట్టమన్న మాండవీయ
కోల్కతా ఓడరేవునుంచి అగర్తలాకు తొలి ప్రయోగాత్మక సరకు రవాణా నౌకను కేంద్ర నౌకాయాన శాఖ మంత్రి మన్.సుఖ్ లాల్ మాండవీయ ఈ రోజు ప్రారంభించారు. ఈ నౌక బంగ్లాదేశ్ లోని చటగావ్ ఓడరేవు ద్వారా ప్రయాణిస్తుంది. ఆన్ లైన్ ద్వారా వర్చువల్ కార్యక్రమంగా నౌక ప్రారంభోత్సవాన్ని నిర్వహించారు. భారతదేశానికి చెందిన సరకు రవాణా నౌకలు బంగ్లాదేశ్ ద్వారా జరిపే సముద్రయానానికి చటగావ్, మోగ్లా ఓడరేవులను వినియోగించుకోవాలన్న ఒప్పందం మేరకు ఈ నౌకను ప్రయోగాత్మకంగా ప్రవేశపెట్టారు.
ఈ సందర్భంగా మంత్రి మన్ సుఖ్ మాండవీయ మాట్లాడుతూ,..ఈ సముద్రమార్గం ఉభయదేశాలకు కొత్త అవకాశాలను అందుబాటులోకి తెస్తుందని అన్నారు. బంగ్లాదేశ్ ద్వారా ఈశాన్య భారత ప్రాంతానికి మరింత దగ్గరి దారిలో చేరేందుకు ఇది అనుసంధానంగా ఉపయోగపడుతుందని చెప్పారు. భారతదేశానికి చెందిన సరకులను చటగావ్, మోంగ్లా రేవుల ద్వారా రవాణా చేసేందుకు తీసుకున్న ఈ చర్య చారిత్మాత్మకమైనదని, భారత, బంగ్లాదేశ్ సముద్రయాన సంబంధాల్లో ఇది కొత్త అధ్యాయం కాగలదని మంత్రి మాండవీయ చెప్పారు.
పశ్చిమ త్రిపుర జిల్లాకు వెళ్లాల్సిన టి.ఎం.టి. ఉక్కు కడ్డీలకు సంబంధించిన రెండు 20 అడుగుల కంటెయినర్లు, అస్సాంలోని కరీంగంజ్ కు వెళ్లాల్సిన పప్పు ధాన్యాలకు సంబంధించిన మరో రెండు 20 అడుగుల కంటెయినర్లు ఈ నౌకలో ఉన్నాయి. నౌక చటగావ్ చేరగానే ఈ సరకులను బంగ్లాదేశ్ కు చెందిన ట్రక్కుల ద్వారా అగర్తలాకు చేరుస్తారు.
బంగ్లాదేశ్, ఈశాన్య భారత రాష్ట్రాల మధ్య అనుసంధాన్ని పటిష్టం చేసుకోవాడనికి ఉభయదేశాలు చేసిన కృషిని ఈ ప్రయోగాత్మక నౌకాయానం ప్రస్ఫుటం చేసింది. 2019లో బంగ్లాదేశ్ ప్రధానమంత్రి షేక్ హసీనా భారతదేశాన్ని పర్యటించిన సందర్భంగా,. ఉభయ దేశాల మధ్య అత్యున్నత స్థాయిలో కుదిరిగిన అవగాహన మేరకు ఈ సరకు రవాణా నౌక ప్రయోగాత్మక సముద్రయానాన్ని ప్రారంభించారు. భారత్, బంగ్లాదేశ్ ల మధ్య సరుకు రవాణా నౌకల రాకపోకలకు బంగ్లాదేశ్ లోని చటగావ్, మోంగ్లా ఓడరేవులను వినియోగించుకోవడానికి అనుసరించాల్సిన పద్ధతులు, విధానాలపై ఆనాడే అంగీకారం కుదిరింది. దీనితో ఉభయదేశాల మధ్య భాగస్వామ్యం మరింత బలోపేతమవుతుంది.
ఈ కొత్త మార్గంతో భారత్ కోసం సరకు రవాణా దూరం, ప్రయాణ వ్యవధి తగ్గుతుంది. ఈ మార్గం వల్ల ఉభయదేశాలకూ సమాన స్థాయిలో ప్రయోజనాలు కలుగుతాయి. రవాణా, నిర్వహణ, ప్రణాళికా, వాణిజ్య సేవల రంగాల్లో ఉద్యోగాల కల్పన, పెట్టుబడుల అవకాశాలు పెరుగుతాయి. ఆదాయ సృష్టికిఅవకాశం ఏర్పడుతుంది. ఇది బంగ్లాదేశ్ కు కూడా సానుకూలంగా ఉంటుంది. భారతీయ సరుకుల రవాణాకు బంగ్లాదేశ్ నౌకలను, ట్రక్రులను వినియోగిస్తారు.
ఇటీవల కొన్నేళ్లుగా నౌకాయానం, జలరవాణా రంగాల్లో భారత్, బంగ్లాదేశ్.ల మధ్య సహకారం ఎంతగానో పెరిగింది. ఉభయదేశాల మధ్య కుదిరిన జలరవాణా, వాణిజ్య ఒప్పందం ప్రకారం,..ఇప్పటికే ఉన్న ఆరు పోర్ట్స్ ఆఫ్ కాల్ ఒడంబడికలతోపాటుగా, మరో ఐదింటిని ఇటీవల అదనంగా చేర్చారు. ఉభయదేశాల మధ్య కుదిరిన అవగాహనా ఒప్పందం ప్రకారం బంగ్లాదేశ్ లోని ఎంపిక చేసిన జలరవాణా మార్గాల్లో పూడికతీసే పనులు కొనసాగుతున్నాయి. ఈ పనుల్లో 80శాతం ఖర్చును భారత ప్రభుత్వం భరిస్తుండగా, 20శాతం ఖర్చును బంగ్లాదేశ్ ప్రభుత్వం భరిస్తోంది. పర్యాటక రంగం, ఉభయదేశాల ప్రజల మధ్య పరస్పర సంబంధాలు పెంపొందించేందుకు ఇరు దేశాల మధ్య క్రూయిజ్ సర్వీసులను కూడా ప్రారంభించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.62 కోట్ల డోసులు  అందించారు
గత 24 గంటల్లో 1,72,838 డోసులు అందించారు
దేశవ్యాప్త క్రియాశీల కేసుల సంఖ్య 18,802
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.77%
గత 24 గంటల్లో 2,161 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,02,852 కు పెరిగింది.
గత 24 గంటల్లో 1,574 కొత్త కేసులు నమోదయ్యాయి.
రోజువారీ పాజిటివిటీ రేటు 0.95%
వారపు పాజిటివిటీ రేటు 1.11%
గత 24 గంటల్లో చేసిన 1,65,901 కొవిడ్ పరీక్షలతో కలిపి ఇప్పటివరకు 90.07 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గత సీజన్కంటే 16 శాతం పెరిగిన ధాన్యం సేకరణ
ఖరీఫ్ ధాన్యం సేకరణ వల్ల 130.47 లక్షల మంది రైతులు ప్రయోజనం పొందారు.
రబీప్రొక్యూర్మెంట్ ద్వారా ప్రయోజనం పొందిన 49.20 లక్షల మంది
2020-21 ప్రస్తుత ఖరీఫ్ సీజన్లో కేంద్ర ప్రభుత్వం 889.62 లక్షల మెట్రిక్ టన్నుల ధాన్యాన్ని ( ఖరీఫ్ పంట 718.09 లక్షల మెటరిక్ టన్నుల, రబీ పంట 171.53 లక్షల మెట్రిక్ టన్నులను 05-09-2021 నాటికి కొనుగోలు చేయడం జరిగింది. గత ఏడాది కొనుగోలు చేసిన ధాన్యం 764.39 లక్షల మెట్రిక్ టన్నులు. గత ఏడాది కంటే ఇది అధికం.
ప్రస్తుత ధాన్యం సేకరణ 130.47 లక్షల మంది రైతులకు ప్రయోజనం కలిగించింది.దీని మద్దతు ధర రూ 1,67,960.77 కోట్లు. ధాన్యం ప్రొక్యూర్మెంట్ గత ఏడాది .2019-20 సేకరణ అయిన 773.45 లక్షల మెట్రిక్ టన్నుల స్థాయికి మించి మున్నెన్నడూ లేనంతటి గరిష్ఠస్థాయికి చేరింది.
ఆర్.ఎం.ఎస్ 2021-22 కు సంబంధించిన మార్కెటింగ్ సీజన్ గోధుమ ప్రొక్యూర్మెంట్ రాష్ట్రాలలో ముగిసింది. ఇప్పటివరకు అంటే 18-08-2021 నాటికి 433.44 లక్షల మెట్రిక్ టన్నుల గోధుమను సేకరించడం జరిగింది.  గత ఏడాది ఇదే కాలానికి కేంద్ర ప్రభుత్వం 389.93 లక్షల మెట్రిక్ టన్నులు సేకరించింది.
ప్రస్తుత ఆర్.ఎం.ఎస్ ప్రొక్యూర్మెంట్ కార్యకలాపాల నుంచి 49.20 లక్షల మంది రైతులు ప్రయోజనం పొందారు. దీని మద్దతు ధర విలువ 85603.57 కోట్ల రూపాయలు.
2020-21 పంట సంవత్సరానికి అంటే 2020-21 ఖరీఫ్, 2021 రబీ, 2021 వేసవి సీజన్ తో కలిపి, ప్రభుత్వం తన నోడల్ ఏజెన్సీల ద్వారా 11,93,713.15 మెట్రిక్ టన్నుల పప్పుధాన్యాలు, చమురు గింజలను 6,742.51 కోట్ల రూపాయల విలువగల మద్దతు ధరకు కొనుగోలు చేసింది. దీనివల్ల తమిళనాడు, కర్ణాటక, ఆంధ్రప్రదేశ్, మధ్యప్రదేశ్, మహారాష్ట్ర, గుజరాత్, ఉత్తరప్రదేశ్,తెలంగాణా, హర్యానా, ఒడిషా, రాజస్థాన్ రాష్ట్రాలకు చెందిన 7,02,368 మంది రైతులకు 2021 సెప్టెంబర్ 5 నాటికి ప్రయోజనం కలిగింది.
2021-22 ఖరీఫ్ మార్కెటింగ్ సీజన్ కు సంబంధించి తాజా పంట త్వరలోనే రానుంది. కర్ణాటక రాష్ట్రం నుంచి అందిన ప్రతిపాదనల ప్రకారం, 40,000 మెట్రిక్ టన్నుల పప్పుధాన్యాలను మద్దతు ధర పథకం  కింద 2021-22 ఖరీఫ్ మార్కెటింగ్ సీజన్లో సేకరణకు అనుమతి ఇవ్వడం జరిగింది. ఇతర రాష్ట్రాలు, కేంద్ర పాలిత ప్రాంతాలనుంచి ప్రతిపాదనలు అందినవెంటనే పప్పుధాన్యాలు, చమురుగింజలు, కొబ్బరిని మద్దతు ధరకింద అనుమతులు ఇవ్వడం జరుగుతుంది. దీనివల్ల ఎఫ్.ఎ.క్యు గ్రేడ్ కు చెందిన ఈ పంటల మార్కెట్ధర 2021-22 ఖరీఫ్ మార్కెటింగ్ సీజన్లో, ఎం.ఎస్.పి కంటే తగ్గితే వాటిని రిజిస్టర్ రైతులనుంచి ఆయా రాష్ట్రాలు, కేంద్ర పాలిత ప్రాంతాలలో నోటిఫై చేసిన పంట కాలంలో సెంట్రల్ నోడల్ ఏజెన్సీలు రాష్ట్రాలు నామినేట్ చేసే ప్రొక్యూర్ ఏజెన్సీల ద్వారా గత ఏడాది సేకరించినట్టుగా నేరుగా సేకరించడానికి వీలు కలుగుతుంది.
2021-22 సీజన్కు సంబంధించి తమిళనాడు నుంచి 51,000 మెట్రిక్ టన్నుల కొబ్బరి సేకరణకు అనుమతి ఇవ్వడం జరిగింది. 2021 సెప్టెంబర్ 5 వ తేదీ నాటికి 8.30 మెట్రిక్ టన్నులు 0.09 కోట్ల రూపాయల వ్యవయంతో తమిళనాడులో సేకరించడం జరిగింది. దీనివల్ల తమిళనాడులోని 36 మంది రైతులకు ప్రయోజనం కలిగింది.
సంబంధిత రాష్ట్రాలు, కేంద్ర పాలిత ప్రాంతాల ప్రభుత్వాలు ఖరీఫ్ మార్కెటింగ్ సీజన్ 2021-22 కుసంబంధించి పప్పుధాన్యాలు, చమురుగింజల పంట సేకరణకు ఆయా రాష్ట్రాలు నిర్ణయించిన తేదీనుంచి సేకరణకు ఏర్పాట్లు చేస్తున్నాయి.